Chodža Achmedo Jasavio mauzoliejus

Chodža Achmedo Jasavio mauzoliejus (kaz. Қожа Ахмет Яссауи кесенесі) – nebaigtas statyti mauzoliejus pietų Kazachstane, Turkestano mieste. Svarbus religinis ir kultūrinis Kazachstano objektas. Mauzoliejuje palaidotas 1166 m. miręs sufijų mistikas ir poetas Chodža Achmedas Jasavis. Pradžioje ten stovėjo nedidelis mauzoliejus, kuris tapo svarbiu musulmonų piligrimų traukos centru. XIV a. kraštą užvaldęs Timūras pasiryžo pastatyti naują didelį mauzoliejų, kaip islamo klestėjimo simbolį. Statybos pradėtos 1389 m., jose dirbo geriausi persų meistrai. Tačiau 1405 m. chanas mirė, ir darbai nutrūko. Susikūrus Kazachų chanatui, mauzoliejus tebebuvo svarbus religinis ir politinis centras, tačiau XIX a., kraštą užvaldžius rusams, pastatas, kaip ir pats Turkestano miestas, buvo apleistas. Tarybiniais metais mauzoliejus rekonstruotas. Chodža Achmedo Jasavio mauzoliejus išsiskiria didžiausiu plytiniu kupolu Vidurinėje Azijoje (skersmuo – 18,2 m). 2003 m. mauzoliejus paskelbtas UNESCO pasaulio paveldo objektu. Susiję pasaulio paveldo objektai Pakistanas: Maklio istoriniai paminklai (1981) Indija: Tadžmahalas (1983) Indija: Humajuno kapas (1993) Malis: Askijos kapas (2004) Iranas: Šeicho Safi ad-Dino chanaka ir šventyklų ansamblis Ardabilyje (2010)